Clairo

**Claire Elizabeth Cottril** (s. 18. elokuuta 1998 Atlanta, Georgia, Yhdysvallat), tunnetaan esiintyjänimellä **Clairo**, on yhdysvaltalainen laulaja-lauluntekijä. 

Clairo nousi julkisuuteen  julkaistuaan videopalvelu YouTubessa lof-fi kappaleet "Pretty Girl" ja "Flaming Hot Cheetos" vuonna 2017 ollessaan 19-vuotias. Kappaleiden keräämä huomio johti levytyssopimukseen levy-yhtiö Faderin kanssa loppuvuodesta 2017. Tätä seurasi hänen ensimmäinen EP-levynsä *[[Diary 001]]* julkaisu vuonna 2018. Clairon ensimmäinen studioalbumi *[[Immunity (Clairon albumi)|Immunity]]* julkaistiin vuonna 2019. Albumi sisälsi singlet "Bags" ja "Sofia", joista jälkimmäinen nousi Billboard Hot 100 -listalle. Clairon toinen studioalbumi, folk-vaikutteinen *[[Sling]]* julkaistiin vuonna 2021 levy-yhtiö Republic Recordsin kautta. Clairo julkaisi itsenäisesti vuonna 2024 kolmannen studioalbuminsa *[[Charm]]*, jota edelsivät singlet "Sexy to Someone" ja "Nomad". Albumi nousi *[[Billboard 200]]* -listan 10. parhaan joukkoon ja oli ehdolla parhaan vaihtoehtoalbumin Grammy-palkinnon kategoriassa vuoden 2025 Grammy-gaalassa. Clairo solmi uuden levytyssopimuksen levy-yhtiö Atlantic Recordsin kanssa vuonna 2025.

Forbes nimesi hänet vuoden 2025 *[[Forbes 30 Under 30]] - music* listallaan.

## Lapsuus
Claire Elizabeth Cottril syntyi 18. elokuuta 1998 Yhdysvalloissa Atlantassa Georgian osavaltiossa. Hän on markkinointijohtaja Geoff Cottrillin sekä valokuvaaja ja suunnittelija Allie Cottrillin tytär. Hän kasvoi Carlislen paikkakunnassa Massachusettsissa ja kävi paikallisen Concord-Carlisle High Schoolin Concordissa Massachusettsissa.

Clairo alkoi julkaista cover-kappaleita 13-vuotiaana. Myöhemmin ollessaan lukiossa hän alkoi julkaista covereiden ohella omia kappaleitaan ja DJ-mixejä Bandcamp ja Soundcloud palveluihin oman nimensä Claire Cottrillin ja taiteilijanimi DJ Baby Benzin alla.

## Ura
### '''2017–2018:''' '''''Diary 001'''''
Clairon läpimurto tuli "Pretty Girl" -kappaleen myötä sen jälkeen, kun hänen sille webkamerellaan kuvaamansa musiikkivideo, joka ladattiin videopalvelu YouTubeen elokuussa 2017, tuli viraaliksi ja keräsi miljoonia katsomiskertoja. Kappale herätti useiden levy-yhtiöiden kuten Columbian, RCAn ja Capitolin huomion. Clairo päätyi solmimaan 12 kappaleen levytyssopimuksen levy-yhtiö Faderin kanssa sen jälkeen, kun hänen isänsä konsultoi vanhaa ystäväänsä Jon Cohenia, joka on The Fader -lehden takana olevan markkinointitoimiston johtaja. Cohen päätyi myös esittelemään Clairon Chance the Rapperin managerille Pat Corcoranille, jonka yritys Haight Brand otti hänet asiakkaakseen vuoden 2017 lopulla.

Valmistuttuaan lukiosta vuonna 2017 Clairo kävi lukukauden Syracusen yliopistossa Syracusessa, New Yorkin osavaltiossa ennen kuin jättäytyi pois keskittyäkseen uraansa ja mennäkseen kiertueelle englantilaisen laulaja Dua Lipan kanssa. Hän kertoi ajastaan yliopistossa aikakauslehti *[[Pitchfork|Pitchforkille]]*: "Rehellisesti sanottuna oli erittäin vaikeaa menestyä koulussa ja käsitellä hullua internet-viraliteettia samaan aikaan. Minusta tuntui, että elän kaksoiselämää (...) elämäni ei oikeastaan ​​muuttunut, mutta ihmiset alkoivat tunnistaa minut, mihin en ollut täysin valmistautunut." 

25. toukokuuta 2018 Clairo julkaisi ensimmäinen EP-levynsä *[[Diary 001]],* joka julkaistiin levy-yhtiö Faderin kautta. Levyä edelsivät jo vuonna 2017 julkaistut singlet "Flaming Hot Cheetos" ja "Pretty Girl" sekä huhtikuussa 2018 julkaistu "4EVER".

### '''2019–2020:''' ''Immunity''
Clairo ilmoitti 24. toukokuuta 2019 ensimmäisen studioalbuminsa *Immunity* julkaisusta ja julkaisi sen johtosinglen "Bags". Albumin julkaisua edelsivät myös singlet "Closer to You" 27. kesäkuuta ja "Sofia" 26. heinäkuuta 2019. "Sofia" oli Clairon ensimmäinen kappale *Billboard 100* -listalla.

*[[Immunity (clairon albumi)|Immunity]]* julkaistiin 2. elokuuta 2019, levy-yhtiö Faderin kautta. Clairo tuotti ja kirjoitti albumin yhteistyössä Vampire Weekend -yhtyeen Rostam Batmanglijin kanssa. Pari tapasi ensimmäisen kerran, kun Rostam kiinnostui Clairon kappaleesta "Flaming Hot Cheetos" ja kutsui Clairon kuuntelemaan hänen kappaleesta orkestelille tekemäänsä sovitusta. Pari oli tämän jälkeen varannut studioaikaa, jonka aikana he työskentelivät "ilman erityistä tarkoitusta". Rostam päätyi näiden sessioiden seurauksena  tekemään yhteistyötä *Immunityllä.*

*Immunitya* tuki syksyllä 2019 *Immunity Tour* -kiertue Pohjois-Amerikassa. Kiertue alkoi 28. syyskuuta 2019 Chicagosta Illinoisista Yhdysvalloissa ja päättyi 19. maaliskuuta 2020 Méxicossa, Meksikossa.

### 2020-2023: ''Sling'' ja ''Live at Electric Lady''
Clairo ilmoitti keväällä 2020 aloittaneensa työskentelyn toisen studioalbuminsa parissa sosiaalisen median palvelu Twitterin kautta. Saman vuoden lokakuussa hän ilmoitti perustaneensa Shelly-yhtyeen laulaja-lauluntekijä Claudin sekä heidän ystäviensä Josh Mehlingin ja Noa Frances Getzugin kanssa. Yhtye julkaisi 30. lokakuuta 2020 singlet "Steeeam" ja "Natural".

Clairo ilmoitti 11. kesäkuuta 2021 toisen studioalbuminsa *Sling* julkaisusta ja julkaisi albumin johtosinglen "Blouse". Hän oli esittänyt kappaleen ensimmäistä kertaa edellisenä päivänä The Tonight Show Starring Jimmy Fallon -ohjelmassa. *[[Sling]]* julkaistiin 16. heinäkuuta 2021, Fader ja Republic Records levy-yhtiöiden kautta. Albumin tuottajana toimi Clairon lisäksi Jack Antonoff, jonka kanssa hän äänitti albumin syksyllä 2020 Allair Studiosissa Shokanissa New Yorkissa. Albumia tuki *Sling Tour* -kiertue Euroopassa ja Pohjois-Amerikassa vuonna 2022.

Clairo julkaisi *[[Live at Electric Lady]]* -EP-levyn 12. toukokuuta 2023 musiikkipalvelu Spotifyn kautta osana palvelun *Live at Electric Lady Studios* -kokoelmaa. EP-levy sisältää hänen viisi Electric Lady Studios -äänitysstudiossa uudelleen äänittämäänsä kappaletta.

### 2024-: ''Charm''
1. tammikuuta 2024 Clairo jakoi sosiaalisen median palvelu Instagramissa kuvan, jossa alkoi vihjailla seuraavan albuminsa julkaisusta kirjoittamalla: "Ehkä tänä vuonna." Hän jatkoi vihjailua julkaisemalla kuvan 1. maaliskuuta 2024, jossa oli ruksi ja numero kolme viitaten hänen kolmannen albuminsa olevan valmis. 23. toukokuuta 2024 Clairo ilmoitti kolmannen studioalbuminsa *Charm* julkaisusta ja julkaisi albumin johtosinglen "Sexy to Someone".  Albumin tueksi julkistettiin 29. toukokuuta 2024 kaksi residenssiä Yhdysvalloissa, jotka pidettiin saman vuoden syyskuussa New Yorkissa ja Los Angelesissa. Albumin toinen single "Nomad" julkaistiin 28. kesäkuuta 2024.

*[[Charm]]* julkaistiin 12. heinäkuuta 2024 itsenäisesti Clairon oman levy-yhtiön Clairo Recordsin kautta. Albumia oli Clairon lisäksi tuottamassa El Michels Affair -yhtyeen Leon Michels. Albumi sai ehdokkuuden parhaan vaihtoehtoalbumin Grammy-palkinnon kategoriassa vuoden 2025 Grammy-gaalassa, joka oli Clairon ensimmäinen Grammy-ehdokkuus.

Clairon yhtye Shelly julkaisi 1. heinäkuuta *Shelly 2* -tuplasinglen, joka sisälsi kappaleet "Cross Your Mind" sekä "Hartwell".

Syyskuussa 2025 Clairo solmi uuden levytyssopimuksen Atlantic Recordsin -levy-yhtiön kanssa. Clairo kommentoi päätöstä julkaisun yhteydessä: "Olen todella innoissani voidessani aloittaa musiikillisen matkani seuraavan luvun Atlanticin kanssa (...) He ymmärsivät visioni heti ensitapaamisestamme lähtien, tuntuu hyvältä tietää, että voin jatkaa olla yhtä ilmaisuvoimainen ja vapaa ideoideni kanssa uuden upean kumppanin kanssa".

## Yksityselämä
Clairo asuu New Yorkin osavaltiossa. Hänellä on viiden eekkerin kokoinen kiinteistö New Yorkin maaseudulla Berkshire ja Catskills -vuorten välissä, sekä asunto New York Cityssä. Hän omistaa Joanie nimisen sekarotuisen koiran. 

## Diskografia

#### Studioalbumit

* *[[Immunity (Clairon albumi)|Immunity]]* (2019)
* *[[Sling]]* (2021)
* *[[Charm]]* (2024)

#### EP:t

* *[[Diary 001]]* (2018)
* *[[Live at Electric Lady]]* (2023)

## Kiertueet

* *Lazy Days Tour* (2018)
* *Immunity Tour* (2019)
* *Sling Tour* (2022–2023)
* *Charm Tour* (2024–2025)

## Lähteet